Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 414

4. Áruátvétel 4.1. Annyi árut szabad megrendelni, illetve átvenni, amelynek megfelelõ raktározásához elegendõ kapacitás rendelkezésre áll. 2003/91. szám 4.2. Az áruátvétel alkalmával az érzékszervi ellen- õrzésen túl ellenõrizni kell a csomagolás épségét, csomagolatlan élelmiszer esetén a szállítóedény állapotát, a fogyaszthatósági, minõség-megõrzési idõtartamokat, valamint a hûtött, fagyasztott élelmiszer hõmérsékletét. A hõmérséklet ellenõrzéséhez megfelelõ hõmérõt az átvevõnek az üzletben biztosítani kell. 4.3. Az árusítás helyén a forgalmazásra átvett élelmiszerek származási helyét és a szállító pontos megnevezését hitelt érdemlõ bizonylattal kell igazolni. 4.4. Forgalomba hozni csak olyan nyers gyümölcsöt, zöldséget szabad, amelynek növényvédõszeres kezelésére elõírt élelmezés-egészségügyi várakozási ideje letelt. A termelõtõl való közvetlen felvásárlás esetén az elõírt élelmezés-egészségügyi várakozási idõk betartásáról a termelõ írásos nyilatkozatát kell beszerezni, és az árusítás helyén tartani. Nagybani kereskedõnek továbbértékesítésnél az élelmezés-egészségügyi várakozási idõ betartását a kiskereskedõ számára a szállítólevélen (a termék kísérõiratán) — a termelõi nyilatkozat alapján — írásban kell igazolnia. 4.5. A különbözõ árucsoportba tartozó árukat egymástól elkülönítve úgy kell átvenni, mérni és raktárba helyezni, hogy azok egymást ne szennyezzék. 4.6. A csomagolatlan élelmiszert a méréskor védeni kell a szennyezõdéstõl, azokat közvetlenül a mérlegre helyezni tilos. 4.7. Az átvett árut haladéktalanul a megfelelõ raktárba vagy az üzlet megfelelõ részébe kell szállítani. 4.8. Áruátvétel során az élelmiszer vagy az élelmiszert tartalmazó szállítóedény közvetlenül földön történõ mozgatása tilos. Árumozgató segédeszközt kell használni, melyeknek tárolásáról, tisztításáról és fertõtlenítésérõl gondoskodni kell. Kivételt képeznek a földben termõ zöldség-, gyümölcsfélék, földes áruk és palackozott italok.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes